Glen Davis (basketbol)

Si Ronald Glen "Big Baby" Davis (ipinanganak noong Enero 1, 1986), ay ang 6'9", 289 lbs na dating power forward ng Louisiana State University college basketball team, na huling naglaro sa Los Angeles Clippers ng NBA. Si Davis ay na-draft ng Seattle Supersonics bilang 35th overall pick noong 2007 NBA Draft. Ang karapatan para sa kontrata ni Davis ay na-trade sa Boston Celtics kasama ni Ray Allen para kay Delonte West, Wally Szcerbiak, at sa 5th overall pick ng 2007 NBA Draft na si Jeff Green.

Karera sa kolehiyo 
Ibinoto si Davis ng mga coach ng Southeastern Conference bilang 2006 SEC Player of the Year, at napangalanan din upang mapabilang sa All-SEC first team. Noong 2006, bilang isang sophomore, pinangunahan ni Davis ang Tigers sa kanilang unang paglahok sa Final Four simula noong 1986. Sila ay nalalag sa torneyo noong National Semifinals, kung saan natalo ang Louisiana State University sa UCLA matapos makalamang ng malaki ang UCLA sa first half. hindi na nagawang makalapit ng LSU. Mababa ang naging shot percentage ni Davis sa nasabing laro kung saan gumawa siya ng 17 puntos, at apat lamang ang napasok niya sa kanyang 10 freethrows bago ma-foul out sa laro.

Karera bilang propesyunal na basketbolista 
Noong 20 Marso 2007, ipinahayag ni Davis sa press ang kanyang pagpasok sa 2007 NBA Draft imbes na bumalik sa LSU sa kanyang huling taon. Siya ay pumirma ng kontrata sa agent na si John Hamilton ng Performance Sports Management.  Si Davis ay na-draft ng Seattle Supersonics bilang 35th overall pick ng 2007 NBA Draft. Ang karapatan para sa kontrata ni Davis, kasama ni Ray Allen ay na-trade para sa 5th overall pick ng 2007 NBA Draft na si Jeff Green.

Si Davis ay kabilang sa 2007 summer league team ng Celtics. Sa naganap na trade, inaasahan ni Davis na mahaba ang kanyang magiging playing time sa kanyang unang professional season. Bagama't ang kanyang pangunahing posisyon ay power forward, si Davis ay maari ding maglaro bilang backup center sa regular season.

Mga sanggunian

Mga panlabas na kawing 
nba.com profile 
LSU Tigers bio 

Mga Amerikano
Mga basketbolistang Amerikano
LSU Tigers basketball players
People from Louisiana
People from Baton Rouge